cyanic-selkie/wikianc huggingface dataset:
পশ্চিম ঢেমশা ইউনিয়ন
শিক্ষা ব্যবস্থা
পশ্চিম ঢেমশা ইউনিয়নের সাক্ষরতার হার ৬৩.২০%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।
যোগাযোগ ব্যবস্থা
পশ্চিম ঢেমশা ইউনিয়নে যোগাযোগের প্রধান সড়ক ঢেমশা-সোনাকানিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
পশ্চিম ঢেমশা ইউনিয়নে ১৮টি মসজিদ, ৬টি ঈদগাহ ও ৩টি মন্দির রয়েছে।
খাল ও নদী
পশ্চিম ঢেমশা ইউনিয়নের মধ্য দিয়ে প্রবাহিত হচ্ছে ডলু নদী। এছাড়াও রয়েছে কুরালিয়ার ছড়া, ইছামতি খাল এবং হাঙ্গর খাল।
হাট-বাজার
পশ্চিম ঢেমশা ইউনিয়নের প্রধান হাট/বাজার হল গোলার ঘাট বাজার।
কমিউনিজমে ‘বামপন্থা’র শিশুরোগ
কমিউনিজমে 'বামপন্থা'র শিশুরোগ (Детская болезнь "левизны" в коммунизме প্রতিবর্ণীকরণ: Detskaya Bolezn' "Levizny" v Kommunizme) হচ্ছে ১৯২০ সালে ভ্লাদিমির লেনিন লিখিত বই যেখানে তিনি বলশেভিক পার্টির সৃষ্টি, বিকাশ, সংগ্রাম ও বিজয়ের ইতিহাস তুলে ধরেন। এই বইয়ে লেনিন বলশেভিকবাদের বিবিধ প্রকার সমালোচনাকারীদের জবাব দেন যে সমালোচনাকারীরা তাদের অবস্থানকে বাম দিকে দাবী করে আসছিলেন। পরে এই সমালোচনাকারীদের অধিকাংশই মতাদর্শের প্রস্তাবক হিসেবে বাম সাম্যবাদী নামে বর্ণিত হয়েছিলেন।
এই গ্রন্থে লেনিন দেখান, কীভাবে বলশেভিক পার্টি বেড়ে উঠল, জোরদার হলো, কীভাবে এবং কেন এই পার্টি সাফল্যের সংগে জয় করতে পারল বাধা বিঘ্ন। পার্টির বহু বছরের অভিজ্ঞতা থেকে অন্যান্য কমিউনিস্ট পার্টি কী শিক্ষা পেতে পারে। লেনিন লিখলেন, বলশেভিক পার্টি বেড়ে উঠেছে ও জোরদার হয়েছে সুবিধাবাদী, মেনশেভিক, সোশ্যালিস্ট রেভলিউশনারি এবং শ্রমিক শ্রেণি এবং মার্কসবাদের অন্যান্য শত্রুদের মোকাবেলা করে।
জিমখানা
জিমখানা একটি ব্রিটিশ ঔপনিবেশিক শাসনকালীন পরিভাষা যা দিয়ে আদিতে জনসমাগমস্থলকে বোঝানো হত। পরবর্তী শব্দটির অর্থ বদলে এটি দিয়ে শারীরিক দক্ষতার প্রতিযোগিতার অনুষ্ঠানস্থল নির্দেশ করা শুরু হয়। বেশির ভাগ জিমখানার সাথে সংশ্লিষ্ট একটি সমিতি বা সংঘ থাকে, যেগুলিকে "জিমখানা ক্লাব" বলে। ব্রিটিশ ঔপনিবেশিক আমলে উপনিবেশগুলিতে জিমখানা ক্লাব কথাটি দিয়ে ভদ্রজন সংঘ (জেন্টলম্যানস ক্লাব) বোঝানো হত।
আরও সাধারণ অর্থে ভারতীয় উপমহাদেশসহ দক্ষিণ-পূর্ব এশিয়া (মালয়েশিয়া, থাইল্যান্ড, মিয়ানমার, সিঙ্গাপুর) ও পূর্ব আফ্রিকাতে "জিমখানা" বলতে সামাজিক ও ক্রীড়া সংঘ বোঝায়।
ব্যুৎপত্তি
একটি উৎস অনুযায়ী "জিমখানা" একটি ইঙ্গ-ভারতীয় শব্দ, যা ফার্সি ভাষার শব্দ "জামা-আত খনে" (অর্থাৎ লোকজন সমবেত বা জমায়েত হবার স্থান) থেকে উদ্ভূত হয়েছে। আরেকটি উৎস অনুযায়ী জিমখানার "জিম" অংশটি হিন্দুস্তানি "গেন্দ" শব্দ থেকে এসেছে, যার অর্থ "খেলার বল", এবং এটির সাথে ইংরেজি "জিম" বা "জিমনাস্টিকস" শব্দের কোনও সম্পর্ক নেই।
ফরিদ আহমেদ (সঙ্গীতজ্ঞ)
মোহাম্মদ ফরিদ আহমেদ হাজরা (যিনি ফরিদ আহমেদ নামে পরিচিত; ৩ অক্টোবর ১৯৬০ - ১৩ এপ্রিল ২০২১) ছিলেন একজন বাংলাদেশী সুরকার এবং সংগীত পরিচালক। তুমি রবে নীরবে (২০১৭) চলচ্চিত্রে সংগীত পরিচালনার জন্য তিনি শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার লাভ করেন। ২০১০ সাল অনুযায়ী, তিনি ২৫০টি টিভি ধারাবাহ্যিক নাটক ও ২০০০টির বেশি সংক্ষিপ্ত টেলিভিশন নাটকের জন্য সঙ্গীত পরিচালনা করেছেন।
জীবনী
তিনি ১৯৮৩ সালে একটি চলচ্চিত্রের জন্য বেস গিটার বাজান। এরপর তিনি সুরকার শেখ সাদী খানের সহকারী হিসেবে কাজ করেন। ১৯৮৭ সালে তিনি নূর হোসেন বলাই পরিচালিত 'নিষ্পত্তি' চলচ্চিত্রে সংগীত পরিচালনার মাধ্যমে আত্মপ্রকাশ করেন।
তিনি কুমার বিশ্বজিতের তুমি ছড়া আমি যেনো মরুভূমি গানটির সুর করে সাফল্য অর্জন করেন। তার সুর করা জনপ্রিয় বিভিন্ন গানের মধ্যে রয়েছে কুমার বিশ্বজিতের মনেরই রাগ অনুরাগ, আমি তোরই সাথে ভাসতে পারি মরণ খেয়ায় একসাথে, রুনা লায়লার ফেরারী সাইরেন, রুনা লায়লা ও সাবিনা ইয়াসমীনের দলছুট প্রজাপতি, সুমী শবনমের ললিতা, রেজওয়ানা চৌধুরী বন্যার তুমি আমার জীবনের গহীনে।
এছাড়া তিনি ইত্যাদি-এর সূচনা সঙ্গীত কেউ কেউ অবিরাম চুপি..., চ্যানেল আইয়ের আজ জন্মদিন, ক্ষুদে গানরাজ, হৃদয়ে মাটি ও মানুষ, সেরা কণ্ঠ অনুষ্ঠানগুলির আবহ সঙ্গীতের সুর করেন।
ফরিদ আহমেদ ২০২১ সালের ১৩ এপ্রিল কোভিড-১৯ রোগে মৃত্যুবরণ করেন।
আরলিস পেরি হত্যাকাণ্ড
আরলিস কে পেরি (ফেব্রুয়ারি ২২, ১৯৫৫ - অক্টোবর ১২, ১৯৭৪) ছিলেন ১৯ বছর বয়সী এক আমেরিকান নারী, যিনি ১৯৭৪ সালের ১২ ই অক্টোবর ক্যালিফোর্নিয়ার স্ট্যানফোর্ড বিশ্ববিদ্যালয়ের মাঠের মধ্যে স্ট্যানফোর্ড মেমোরিয়াল চার্চের ভিতরে খুন হন। ২০১৮ সালে ডিএনএ প্রোফাইলিংয়ের পরে পুলিশ স্টিফেন ব্লেক ক্রফোর্ডকে অপরাধী হিসাবে নাম দেওয়ার আগে চল্লিশ বছরেরও বেশি সময় ধরে এই হত্যার সমাধান হয়নি। স্ট্যানফোর্ডের একজন নিরাপত্তা রক্ষী ক্রফোর্ড, যিনি লাশটি আবিষ্কার করেছেন বলে জানা গেছে, তাকে গ্রেপ্তার করার আগেই তিনি আত্মহত্যা করেন।
শিকার
আরলিস কে ডাইকমা উত্তর ডাকোটার বিস্মার্ক শহরে বড় হয়েছেন, যেখানে তিনি এবং ব্রুস ডি পেরি উচ্চ বিদ্যালয়ের প্রণয়ী ছিলেন । ১৯৭৪ সালের আগস্টে, তার মৃত্যুর ছয় সপ্তাহ আগে, এই দম্পতি বিয়ে করেন এবং আরলিস তার স্বামীর সাথে স্ট্যানফোর্ড ইউনিভার্সিটি ক্যাম্পাসে চলে যান, যিনি একটি সাফোমোর প্রি-মেড ছাত্র ছিলেন। হত্যার সময় আরলিস স্থানীয় একটি আইন সংস্থায় রিসেপশনিস্ট হিসেবে কাজ করতেন। ডান|থাম্ব| স্ট্যানফোর্ড মেমোরিয়াল চার্চ ১৯৭৪ সালের ১২ ই অক্টোবর রাত সাড়ে ১১টার দিকে পেরিদের গাড়ির টায়ারের চাপ নিয়ে তর্কাতর্কি হয়। পেরি তার স্বামীকে বলেছিলেন যে তিনি স্ট্যানফোর্ড মেমোরিয়াল চার্চের ভিতরে একা প্রার্থনা করতে চান, এবং তারা আলাদা হয়ে যান। ব্রুস উদ্বিগ্ন হয়ে পড়েন যখন তার স্ত্রী ভোর ৩:০০ টার মধ্যে বাড়ি ফিরে আসেননি এবং স্ট্যানফোর্ড পুলিশকে ফোন করে তার নিখোঁজ হওয়ার কথা জানান। যাইহোক, সান্তা ক্লারা কাউন্টি শেরিফের অফিসের কর্মকর্তারা গির্জায় গিয়ে জানান যে বাইরের সমস্ত দরজা তালাবন্ধ ছিল।
স্ট্যানফোর্ডের প্রাক্তন পুলিশ কর্মকর্তা ক্যাম্পাস সিকিউরিটি গার্ড স্টিফেন ক্রফোর্ড দাবি করেছেন যে তিনি পেরির লাশ প্রায় ভোর ৫:৪৫ খুঁজে পেয়েছেন। ১৩ ই অক্টোবর, গির্জার পূর্ব ট্রানসেপ্ট, বেদীর কাছে। তাকে তার বুক জুড়ে হাত গুটিয়ে মুখ থুবড়ে পড়ে দেখা গেছে। তার মাথার পিছন থেকে একটি বরফের পিক আটকে ছিল, যদিও হাতলটি ভেঙে গিয়েছিল এবং অনুপস্থিত ছিল। শ্বাসরোধের লক্ষণও ছিল। পুলিশ জানিয়েছে যে পেরি কোমর থেকে নীচে নগ্ন ছিল। তার যোনিতে একটি তিন ফুট (১ মিটার) লম্বা বেদী মোমবাতি ঢোকানো হয়েছিল এবং আরেকটি তার স্তনের মধ্যে স্থাপন করা হয়েছিল।  তার জিনসটি তার পা জুড়ে হীরের প্যাটার্নে সাজানো হয়েছিল।
মিডিয়া
কেসফাইল ট্রু ক্রাইম পডকাস্টের ফেব্রুয়ারি ২০২০ পর্বে জন গেট্রেউ হত্যার পাশাপাশি এই মামলাটি বিস্তারিতভাবে য়ালোচিত ছিল।
ডেভিড বারকোভিটজ এবং পেরি হত্যার মধ্যে অনুমিত সংযোগগুলি নেটফ্লিক্সের তথ্যচিত্র দ্য সন্স অফ স্যাম: এ ডিসেন্ট ইনটু ডার্কনেসে বর্ণিত হয়েছিল।
সিনহুয়া সংবাদ সংস্থা
thumb|সিনহুয়ার প্রধান কার্যালয়
সিনহুয়া সংবাদ সংস্থা হচ্ছে চীনের রাষ্ট্রীয় সংবাদ সংস্থা ।তথ্য সংগ্রহের জন্য এবং প্রেস কনফারেন্স এর জন্য এটি চীনের বৃহত্তম সংস্থা। এটি চীনের সবচেয়ে বড় সংবাদ সংস্থা। সিনহুয়া এর প্রধান কার্যালয় কমপ্লেক্স, "পেন্সিল বিল্ডিং", ৫৭ নং Xuanwumenxi স্ট্রীট, বেইজিং এ। সিনহুয়া তে ১০ হাজার এর বেশি কর্মী কাজ করে।
ইতিহাস
সিনহুয়া বার্তা সংস্থা ১৯৩১ সালে রেড চীনা সংবাদ সংস্থা হিসাবে কর্যক্রম শুরু করে এবং ১৯৩৭ সালে এর বর্তমান নাম (সিনহুয়া সংবাদ সংস্থা) রাখা হয়। প্যাসিফিক যুদ্ধের সময় সংস্থাটি তাদের প্রথম বিদেশী শাখা প্রতিষ্ঠা করে এবং সম্প্রচার সক্ষমতা উন্নত করে। ১৯৪৪ সাল থেকে সংস্থাটি তাদের প্রথম বিদেশী ভাষায় ইংরেজিতে সংবাদ পরিচালনা শুরু করে।
আঞ্চলিক সদর দপ্তর এবং সেক্টর
সিনহুয়ার মূল সদর দপ্তর বেইজিং এ অবস্থিত।১৯৪৭ সালে সিনহুয়া সংবাদ সংস্থা লন্ডনে প্রথম বিদেশী শাখার কার্যালয় স্থাপন করে।
সিনহুয়া অনলাইন
সিনহুয়া সংবাদ সংস্থার ওয়েবসাইট Xinhuanet.com, ছয়টি ভিন্ন ভাষায় খবর প্রদান করে।
রজার আবদেলমাসিহ
রজার আবদেলমাসিহ (জন্ম ৩ অক্টোবর ১৯৪৩) একজন প্রাক্তন ব্রাজিলীয় চিকিত্সক, একজন মানব প্রজনন বিশেষজ্ঞ এবং ব্রাজিলে ইন-ভিট্রো ফার্টিলাইজেশনের পথপ্রদর্শকদের একজন। ২০০৯ সালের শুরুর দিকে তিনি অবসাদগ্রস্ত রোগীদের উপর যৌন নিপীড়নের অভিযোগে অভিযুক্ত হন। আবদেলমাসিহকে ৫২টি ধর্ষণ এবং ৩৯ জন মহিলার উপর যৌন নির্যাতনের চেষ্টার জন্য ২৭৮ বছরের কারাদণ্ড দেওয়া হয়েছিল।
জীবনী
আবদেলমাসিহ সাও জোয়াও দা বোয়া ভিস্তা, সাও পাওলোতে লেবানীয় পিতামাতার কাছে জন্মগ্রহণ করেন। একজন চিকিত্সক হিসাবে তার কর্মজীবনের সময়, তিনি রাজ্যের রাজধানীর একটি প্রধান এলাকায় একটি ক্লিনিক পরিচালনা করেছেন এবং পেলে, প্রাক্তন রাষ্ট্রপতি ফার্নান্দো কলার, কৌতুক অভিনেতা টম ক্যাভালক্যান্ট এবং সিনেটর রেনান ক্যালহেইরোসের মতো বিখ্যাত ব্যক্তিদের স্ত্রীদের চিকিত্সার জন্য জাতীয়ভাবে পরিচিত হয়ে ওঠেন। টেলিভিশন উপস্থাপক গুগু লিবারতোর যমজ পুত্র ছিল তার সর্বাধিক প্রচারিত মামলাগুলির মধ্যে একটি।
অরেঞ্জ লাইন (ওয়াশিংটন মেট্রো)
অরেঞ্জ লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যা মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন; কলম্বিয়া জেলা; এবং মেরিল্যান্ডের প্রিন্স জর্জ কাউন্টির ২৬ টি স্টেশন নিয়ে গঠিত। অরেঞ্জ লাইন ভার্জিনিয়ার ভিয়েনা থেকে মেরিল্যান্ডের নিউ ক্যারলটন পর্যন্ত বিস্তৃত রয়েছে। লাইনের অর্ধেক স্টেশন ব্লু লাইনের সাথে ভাগাভাগি করা হয়েছে এবং দুই তৃতীয়াংশের বেশি স্টেশন সিলভার লাইনের সাথে ভাগাভাগি করা হয়েছে। অরেঞ্জ লাইন ১৯৭৮ সালের ২০ই নভেম্বর পরিষেবা শুরু হয়েছিল।
ইতিহাস
মেট্রোর জন্য পরিকল্পনা ১৯৯৫ সালে গণপরিবহন সমীক্ষার মাধ্যমে শুরু হয়েছিল, যা ১৯৮০ সালের চাহিদা মেটাতে পর্যাপ্ত ফ্রিওয়ে ও গণপরিবহন ব্যবস্থা উভয়ের পূর্বাভাস দেওয়ার চেষ্টা করেছিল। ১৯৫৯ সালে, গবেষণার চূড়ান্ত প্রতিবেদনে দুটি দ্রুতগামী গণপরিবহনের রেলপথ অন্তর্ভুক্ত ছিল, যা ওয়াশিংটনের ডাউনটাউনে প্রত্যাশিত পাতাল রেল ছিল। যেহেতু পরিকল্পনাটি কলম্বিয়া জেলার মধ্যে ব্যাপক ফ্রিওয়ে নির্মাণের আহ্বান জানিয়েছিল, ফলে শঙ্কিত বাসিন্দারা ১৯৬২ সালের ১লা জুলাইয়ের মধ্যে ফ্রিওয়ে নির্মাণে একটি স্থগিতাদেশ তৈরিকারী যুক্তরাষ্ট্রীয় আইনের জন্য তদবির করেছিল। ন্যাশনাল ক্যাপিটাল ট্রান্সপোর্টেশন এজেন্সির ১৯৬২ সালের ট্রান্সপোর্টেশন ইন ন্যাশনাল ক্যাপিটাল রিজিয়ন প্রতিবেদনে আর্লিংটনের ভিতরে ও তার বাইরেও আই-৬৬-এর মধ্যস্থিত অনুসরণকারী রুট সহ ভার্জিনিয়ার বর্তমান অরেঞ্জ লাইন পথের অনেকটাই প্রত্যাশিত ছিল। ডব্লিউএমএটিএ গঠনের আগ পর্যন্ত রুটটি দ্রুতগামী গণপরিবহন পরিকল্পনায় অব্যাহত ছিল।
ইউক্রেনে রুশ আক্রমণের অর্থনৈতিক প্রভাব
ডান|থাম্ব| বিশ্বজুড়ে খুচরা বিক্রেতারা স্বেচ্ছায় বা নিষেধাজ্ঞার ফলে রাশিয়া ইউক্রেন যুদ্ধের কারণে তাদের দোকান থেকে রাশিয়ার তৈরি পণ্য সরিয়ে দিয়েছে। ২০২২ সালে ফেব্রুয়ারির শেষ দিকে ইউক্রেনে রাশিয়ার আক্রমণ শুরু হবার পর রাশিয়া ইউক্রেনে দুইটি পৃথক প্রজাতন্ত্র চিহ্নিত করেছে। এর ধারাবাহিকতায় রুশ অর্থনীতি, রুশ অলিগার্ক এবং রুশ সরকারের বিভিন্ন সদস্যদের লক্ষ্য করে যুক্ররাষ্ট্র, ইউরোপিয়ান ইউনিয়ন এবং সমমনা বিভিন্ন দেশ অর্থনৈতিক নিষেধাজ্ঞা আরোপ করেছে।   যার ফলশ্রুতিতে রাশিয়াও বিভিন্ন দেশের উপর নিষেধাজ্ঞা আরোপ করেছে এবং নিত্য প্রয়োজনীয় দ্রব্যসামগ্রী ও সেবার খরচ বৃদ্ধি পাওয়ায় ইউরোপের বিভিন্ন স্থানে প্রতিবাদ সমাবেশ ও হরতাল সংগঠিত হয়েছে।
রুশ-ইউক্রেন যুদ্ধের ফলে মানব সম্পদ ক্ষতির পাশাপাশি কৃষি অবকাঠামো ধ্বংস হয়েছে, উৎপাদন ক্ষমতা ব্যাপকভাবে হ্রাস পেয়েছে, শক্তি উৎপাদন ব্যাহত হয়েছে এবং যুদ্ধ পূর্ববর্তী অবস্থার তুলনায় জনসংখ্যার এক তৃতীয়াংশের বেশি মানুষের ব্যক্তিগত খরচ কমে গেছে।
পটভূমি
২০১৪ সাল হতে ক্রিমিয়া দখল করে নেওয়ার পর অর্থনৈতিক নিষেধাজ্ঞার কারণে রাশিয়ার অর্থনীতির প্রবৃদ্ধি থমকে গেছে।  ২০২০ সালের করোনাভাইরাস মন্দা,    ও রাশিয়ার সাথে সৌদি আরবের তেলের দাম নিয়ে যুদ্ধও রাশিয়ার অর্থনীতিকে ক্ষতিগ্রস্ত করেছে। ২০২১ সালে রুশ-ইউক্রেনীয় সংকট চলাকালিন সময়ে রাশিয়ার উপর আরও অর্থনৈতিক নিষেধাজ্ঞা আরোপ করা হয়।  এ সময় রুশ স্টক মার্কেটের ২০ শতাংশের মত পতন ঘটে।
অর্থনৈতিক ধকলের ইতিহাস
থাম্ব| ২৩ ফেব্রুয়ারি ২০২২ তারিখে পোল্যান্ডের রাষ্ট্রপতি আন্দ্রেজ দুদার ১২ ঘণ্টার কিয়েভ সফর। যেটি ইউক্রেন আক্রমণের মাত্র ১২ ঘন্টা পূর্বে সংগঠিত হয়েছিল। আন্তর্জাতিক মুদ্রা তহবিল (আইএমএফ) এর ব্যবস্থাপনা পরিচালক ক্রিস্টালিনা জর্জিয়েভা রুশ-ইউক্রেনীয় যুদ্ধের ব্যাপারে সতর্ক করে বলেছিলেন যে সংঘাতটি ওই অঞ্চলে এবং আন্তর্জাতিকভাবে ব্যাপক অর্থনৈতিক ঝুঁকির সম্ভাবনা তৈরি করেছে। তিনি আরও বলেন আইএমএফ এই যুদ্ধের প্রভাবে ক্ষতিগ্রস্ত দেশসমূহকে সহায়তা করতে পারবে এবং ইউক্রেনকে সহযোগিতা করার জন্য ২.২ বিলিয়ন ডলারের একটি ঋণ প্রকল্প তৈরি করা হচ্ছে। বিশ্বব্যাংক গ্রুপের প্রেসিডেন্ট ডেভিড মালপাস বলেন, এই সংঘাতের কারণে একটি সুদূরপ্রসারী অর্থনৈতিক ও সামাজিক প্রভাব সৃষ্টি হবে এবং বিশ্বব্যাংক ইউক্রেন ও ওই অঞ্চলের মানুষদের জন্য একটি বড় অর্থনৈতিক ও আর্থিক সহায়তা প্রস্তুত করছেন।
রাশিয়ার বিরুদ্ধে নজিরবিহীন আন্তর্জাতিক নিষেধাজ্ঞা থাকা সত্ত্বেও, বৈশ্বিক খাদ্যপণ্যের মূল্যের উপর ভয়াবহ প্রভাব বিবেচনায় জ্বালানি, কাঁচামাল ও খাদ্যের খরচ পরিশোধ করার প্রক্রিয়া এই সকল নিষেধাজ্ঞা থেকে মুক্ত ছিল। রাশিয়া এবং ইউক্রেন হল গমের প্রধান উৎপাদক যা বসপোরাসের মাধ্যমে ভূমধ্যসাগরীয় এবং উত্তর আফ্রিকার দেশগুলিতে রপ্তানি করা হয়। আন্তঃব্যাংক যোগাযোগের মাধ্যম সুইফট হতে কিছু রুশ ব্যাংককে নির্বাসিত করার কারণে রাশিয়ার রপ্তানিতে এর প্রভাব পড়তে পারে বলে আশা করা হচ্ছে। রাশিয়া মধ্য এশিয়ার সাবেক সোভিয়েত রাষ্ট্রসমূহের জন্য বৃহত্তম ব্যবসায়িক ও অর্থনৈতিক অংশীদার হওয়ায় এবং লক্ষ লক্ষ সিআইএস অভিবাসী শ্রমিকদের একটি অন্যতম গন্তব্য হওয়ায়, রাশিয়ার বিরুদ্ধে নিষেধাজ্ঞা আরোপের কারণে মধ্য এশিয়ার দেশগুলো বিশেষভাবে ক্ষতিগ্রস্ত হয়েছে।
নিষেধাজ্ঞার প্রভাব সামাল দেওয়া রোধ করতে রুশ কেন্দ্রীয় ব্যাংকের ৬৩০ বিলিয়ন ডলারের বৈদেশিক মুদ্রার রিজার্ভ জব্দ করা হয়।  ৫ মে, ইউরোপীয় কাউন্সিলের সভাপতি চার্লস মিশেল বলেছেন, "আমি পুরোপুরি নিশ্চিত যে, ইউক্রেনের পুনর্নির্মাণের জন্য এই সম্পদ শুধু জব্দ করাই নয় বরং বায়েজাপ্ত করা অত্যন্ত গুরুত্বপূর্ণ"।
সাঁতেতিয়েন
সাঁতেতিয়েন মধ্য ফ্রান্সের পূর্বের মাসিফ সেন্ট্রালের একটি শহর। এটি লিওঁ থেকে ৫৫ কিমি (৩৪ মাইল) দক্ষিণ-পশ্চিমে ওভের্নিয়ে-রোন-আল্পস রেজিওঁতে অবস্থিত, যা তুলুজ শহরকে লিওঁয়ের সাথে সংযুক্ত করে। সাঁতেতিয়েন লোয়ার দেপার্তমঁর রাজধানী। ২০১৭ সালের জনশুমারি অনুসারে এই শহরের জনসংখ্যা ১৭২,৫৬৫ এবং সমগ্র নগর এলাকার জনসংখ্যা ৫২০,০০০ এর অধিক।
বিগত কয়েক বছরে সাঁতেতিয়েন ১৯শ শতাব্দীর শিল্প নগরী থেকে ২১শ শতাব্দীর "ইউরোপীয় নকশার রাজধানী"-তে পরিণত হয়েছে। এর পদক্ষেপ হিসেবে শহরটির প্রধান প্রধান জেলাগুলোতে নগর উন্নয়নের কাজ হয়েছে।
ইতিহাস
সেন্ট স্টিফেনের নামানুসারে এই শহরের নামকরণ করা হয়েছে। ঐতিহাসিক নথিতে এই শহরের প্রথম উল্লেখ পাওয়া যায় মধ্যযুগে সাঁতেতিয়েন দ্য ফ্যুরঁ (লোয়ার নদীর শাখা নদী ফ্যুরঁ নদীর নামানুসারে) নামে। ১৩শ শতাব্দীতে এটি সাঁতেতিয়েনের প্রতি উৎসর্গীকৃত একটি গির্জাকে ঘিরে ছোট বরা ছিল। ফ্যুরঁ নদীর তীরে কামিনো দ্য সান্তিয়াগো বা ওয়ে অব সেন্ট জেমসের নিকটে ১২২২ সালে সিস্তেরশেঞ্জরা ভালবেনোয়াত অ্যাবি স্থাপন করে। ১৫শ শতাব্দীর শেষভাগে এটি এর মূল কেন্দ্রের চারপাশে প্রাচীর দিয়ে দুর্গবেষ্টিত গ্রাম ছিল।
১৬শ শতাব্দী থেকে সাঁতেতিয়েন অস্ত্র প্রস্তুতকারক শিল্প গড়ে তুলে এবং বাজার নগর হয়ে ওঠে। এর ফলে শহরটির গুরুত্ব বৃদ্ধি পায়, তবে ১৭শ শতাব্দীতে এটি ফিতা উৎপাদন কেন্দ্রে পরিণত হয়। পরবর্তী কালে এটি লোয়ার কয়লা খনি অববাহিকার খনিজ কেন্দ্রে পরিণত হয় এবং আরও সাম্প্রতিককালে এটি বাইসাইকেল শিল্পের জন্য প্রসিদ্ধি অর্জন করে।
১৯শ শতাব্দীর প্রথম ভাগ থেকে এটি লোয়ার বিভাগের একটি আরোঁদিসমাঁর একমাত্র প্রধান শহর ছিল। ১৮৩২ সালে এর জনসংখ্যা ছিল ৩৩,০৬৪। শিল্প নগরী গড়ে ওঠার পর ১৮৮০ সালের মধ্যে এই সংখ্যা দ্রুত বেড়ে দাঁড়ায় ১১০,০০০-তে। সাঁতেতিয়েনের দ্রুত বর্ধমান প্রভাবের কারণে ১৮৫৫ সালের ২৫শে জুলাই মোঁব্রিসোঁকে সরিয়ে একে প্রেফ্যক্ত্যুর বা প্রশাসনিক জেলা এবং বিভাগীয় প্রশাসনে রূপান্তরিত করা হয় এবং মোঁব্রিসোঁকে তখন আরোঁদিসমাঁয় পরিণত করা হয়। ১৮৫৫ সালের ৩১শে মার্চ সাঁতেতিয়েনে ভালবেনোয়াতের কম্যুনগুলো এবং আরও কয়েকটি পার্শ্ববর্তী এলাকা অন্তর্ভুক্ত করা হয়।
জলবায়ু
সমুদ্রপৃষ্ঠ থেকে এর আবহাওয়া কেন্দ্রের উচ্চতা কম হওয়ার জন্য এই শহরের জলবায়ু নাতিশীতোষ্ণ, কিন্তু সাঁতেতিয়েনে সবমিলিয়ে বেশ উঁচু। শহরের নিম্ন এলাকা ৫৩০ মিটার (১৭৩৯ ফুট) উঁচু এবং এর দক্ষিণ অংশের কিছু এলাকা ৭০০ মিটার (২২৯৭ ফুট) উঁচু। সাঁতেতিয়েনের আবহাওয়া মূলত উষ্ণ-গ্রীষ্ম আর্দ্র মহাসাগরীয় জলবায়ুবিশিষ্ট (কোপেন: ডিএফবি)। এছাড়া এটি ফ্রান্সের সবচেয়ে বেশি তুষারপাত হওয়া শহর, যেখানে প্রতি বছর গড়ে ৮৫ সেমি (২.৭৯ ফুট) তুষারপাত হয়।
সংস্কৃতি
১৯৯৮ সালে সাঁতেতিয়েনে ফ্রান্সের সর্ববৃহৎ নকশা বিয়েনেল চালু করে। এটি দুই সপ্তাহ ব্যাপী চলে। এই শহরে মাসেনে গীতিনাট্য পরিবেশনা সম্পর্কিত মাসেনে উৎসব চালু করে।
সাঁতেতিয়েনে চারটি জাদুঘর রয়েছে, সেগুলো হল আধুনিক শিল্পকলা জাদুঘর, সাঁতেতিয়েন মাইন জাদুঘর, শিল্পকলা ও শিল্প জাদুঘর এবং সাঁতেতিয়েন প্রাচীন জাদুঘর।
পরিবহন
থাম্ব|ডান|সোসিয়েত দ্য ত্রঁসপোর দ্য লাগ্লোমেরাশিওঁ স্তেপানোয়াজ কর্তৃক পরিচালিত ট্রাম, বাস ও বাইসাইকেল এই শহরের নিকটবর্তী বিমানবন্দর হল সাঁতেতিয়েন - বুতেওঁ বিমানবন্দর। এটি সাঁতেতিয়েন থেকে ১২ কিমি (৭.৪৬ মাইল) উত্তর থেকে উত্তর-পশ্চিমে অঁদ্রেজোয়া-বুতেওঁতে অবস্থিত। এই শহরের প্রধান রেলওয়ে স্টেশন গার দ্য সাঁতেতিয়েন-শাতোক্রোয়া পারি, লিওঁ ও কয়েকটি আঞ্চলিক লাইনে উচ্চ গতিসম্পন্ন পরিবহন সেবা প্রদান করে।
সাঁতেতিয়েন এর ট্রাম পরিষেবা সাঁতেতিয়েন ট্রামওয়ে এবং ট্রলিবাস পরিষেবা সাঁতেতিয়েন ট্রলিবাস সিস্টেমের জন্যও প্রসিদ্ধ। বাস ও ট্রাম পরিষেবা পরিচালনা করে গণপরিবহন নির্বাহী সংস্থা সোসিয়েত দ্য ত্রঁসপোর দ্য লাগ্লোমেরাশিওঁ স্তেপানোয়াজ।
বাইসাইকেল শেয়ারিং পরিষেবা ভেলিভের ২৮০টি ভাড়া বাইসাইকেল নিয়ে ২০১০ সালের জুন থেকে যাত্রা শুরু করে।
বাদুড়গাছা নদী
বাদুড়গাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৯ কিলোমিটার, গড় প্রস্থ ৩২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদুড়গাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯।
প্রবাহ
বাদুড়গাছা নদীটি খুলনা জেলার পাইকগাছা উপজেলার দেলুটি ইউনিয়ন এলাকায় প্রবহমান ঝপঝপিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে শিবসা নদীতে নিপতিত হয়েছে। নদীটির উজানের ও ভাটির দিকের প্রশস্ততা প্রায় স্মান। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চলে প্রবাহিত হওয়ায় নদীটি জোয়ার ভাটার প্রভাবে প্রভাবিত।
ভার্জিনিয়া
ভার্জিনিয়া, আনুষ্ঠানিকভাবে কমনওয়েলথ অব ভার্জিনিয়া, দক্ষিণ মার্কিন যুক্তরাষ্ট্রের মধ্য-আটলান্টিক অঞ্চলের একটি অঙ্গরাজ্য, যা আটলান্টিক উপকূল ও অ্যাপালাচিয়ান পর্বতমালার মাঝে অবস্থিত। কমনওয়েলথের ভূগোল ও জলবায়ুটি ব্লু রিজ পর্বতমালা ও চেসাপেক উপসাগর দ্বারা রচিত, যা এর বেশিরভাগ উদ্ভিদ ও প্রাণিকুলের বাসস্থান সরবরাহ করে। রিচমন্ড হল কমনওয়েলথটির রাজধানী; ভার্জিনিয়া বিচ সর্বাধিক জনবহুল শহর এবং ফেয়ারফ্যাক্স কাউন্টি সর্বাধিক জনবহুল রাজনৈতিক উপবিভাগ। ২০১৯ সালের হিসাবে কমনওয়েলথের আনুমানিক জনসংখ্যা ৮.৫৪ মিলিয়নেরও বেশি, তাদের মধ্যে ৩৬% বাল্টিমোর-ওয়াশিংটন মহানগর অঞ্চলে বসবাস করেন।
ভার্জিনিয়ার রাজ্য আইনসভা হল ভার্জিনিয়া জেনারেল অ্যাসেম্বলি, যা ১৬১৯ সালে প্রতিষ্ঠিত হয় এবং এটি উত্তর আমেরিকার প্রাচীনতম ধারাবাহিক আইন-প্রণয়ন সংস্থা। এটি ৪০-সদস্যের সিনেট ও ১০০ সদস্যের হাউস অব ডেলিগেটস নিয়ে গঠিত। শহর ও কাউন্টিগুলির সাথে সমান আচরণ, স্থানীয় সড়ক পরিচালনা ও গভর্নরকে একটানা পদ পরিবেশন করা থেকে বিরত রাখার ক্ষেত্রে রাজ্য সরকার অনন্য। ভার্জিনিয়ার অর্থনীতিতে শেনানডোহ উপত্যকার কৃষিকাজ; মার্কিন যুক্তরাষ্ট্রের প্রতিরক্ষা বিভাগ ও কেন্দ্রীয় গোয়েন্দা সংস্থার সদর দফতর সহ উত্তর ভার্জিনিয়ায় যুক্তরাষ্ট্রীয় সংস্থাগুলি; এবং হ্যাম্পটন রোডসে সামরিক সুবিধা, এই অঞ্চলের প্রধান সমুদ্রবন্দর সহ অনেকগুলি ক্ষেত্র রয়েছে।
ভূগোল
ভার্জিনিয়ার মোট আয়তন ৪২,৭৭৪.২ বর্গমাইল (১১০,৭৮৪.৭ বর্গকিমি), যার মধ্যে জলভাগ ৩,১৮০.১৩ বর্গমাইল (৮,২৩৬.৫ বর্গকিমি), এটি আয়তন অনুসারে ৩৫তম বৃহৎ রাজ্যে পরিণত হয়েছে। 9] ভার্জিনিয়া উত্তর ও পূর্ব দিকে [[মেরিল্যান্ড ও ওয়াশিংটন, ডিসি দ্বারা; পূর্ব দিকে আটলান্টিক মহাসাগর দ্বারা; দক্ষিণে উত্তর ক্যারোলিনা দ্বারা; দক্ষিণ-পশ্চিমে টেনেসি দ্বারা; পশ্চিমে কেন্টাকি দ্বারা; এবং উত্তর ও পশ্চিমে পশ্চিম ভার্জিনিয়া দ্বারা সীমাবদ্ধ। মেরিল্যান্ড ও ওয়াশিংটন, ডিসির সাথে ভার্জিনিয়ার সীমানা পোটোম্যাক নদীর দক্ষিণ তীরে নিম্ন-জল চিহ্ন পর্যন্ত প্রসারিত। [
ইতিহাস
ভার্জিনিয়া ২০০৭ সালে জামেস্টাউন কলোনী প্রতিষ্ঠার ৪০০ বছর উপলক্ষে তার চতুর্ভুজবর্ষটি উদ্‌যাপন করে। পর্যবেক্ষণগুলি স্থানীয় আমেরিকান, আফ্রিকান ও ইউরোপীয়দের অবদানকে দৃষ্টিগোচর করে, যার প্রত্যেকটির ভার্জিনিয়ার ইতিহাস গঠনে গুরুত্বপূর্ণ ভূমিকা ছিল। [68 68] []৯] এই গোষ্ঠীগুলি সহ যুদ্ধেরও গুরুত্বপূর্ণ ভূমিকা ছিল। ভার্জিনিয়া ছিল ফরাসী ও ইন্ডিয়ান যুদ্ধ, আমেরিকার বিপ্লব ও গৃহযুদ্ধ থেকে শুরু করে স্নায়ুযুদ্ধ এবং সন্ত্রাসবিরোধী যুদ্ধের বিরোধের কেন্দ্রবিন্দু। প্রথম দিকের উপনিবেশ সম্পর্কে কাল্পনিক গল্পগুলি, বিশেষত পোকাহোন্টাস ও জন স্মিথের গল্পটি বিপ্লবী যুদ্ধের পরবর্তী সময়ে প্রথম জনপ্রিয় হয় এবং জর্জ ওয়াশিংটনের শৈশবকে ঘিরে অন্যান্য কল্পকাহিনী এবং অ্যান্টবেলাম যুগে কৃষি অভিজাতদের সাথে ভার্জিনিয়ান ও আমেরিকানদের সংস্কৃতি স্পর্শকাতর হয়ে ওঠে এবং এই রাজ্যের ঐতিহাসিক রাজনীতি ও বিশ্বাসকে গঠনে সহায়তা করে। [[]১] [] 67]
অর্থনীতি
ভার্জিনিয়ার অর্থনীতির আয়ের বিভিন্ন উৎস আছে, যার মধ্যে রয়েছে স্থানীয় ও যুক্তরাষ্ট্রীয় সরকার, সামরিক, কৃষি এবং উচ্চ-প্রযুক্তি। রাজ্যটিতে চাকরি প্রতি গড় আয় ৬৩,২৮১ মার্কিন ডলার, যা দেশের মধ্যে ১১তম সর্বোচ্চ[১৭৫] এবং স্থূল অভ্যন্তরীণ উৎপাদন (জিডিপি) ২০১৮ সালে ৪৭৬.৪ বিলিয়ন মার্কিন ডলারে পৌঁছায়, যা মার্কিন যুক্তরাষ্ট্রের মধ্যে ১৩তম বৃহৎ। [176] করোনাভাইরাস মন্দার আগে, ২০২০ সালের মার্চ মাসে, ভার্জিনিয়ায় ২.৯ শতাংশ বেকারত্বের হারের সাথে ৪.৩৬ মিলিয়ন মানুষ চাকরিতে নিযুক্ত ছিল।[177] কিন্তু ভাইরাসের কারণে বেকারত্বের হার ২০২০ সালের এপ্রিল মাস [178] থেকে  নভেম্বর মাসের শুরুতে ১০% বৃদ্ধি পেয়েছে, যার ফলে নভেম্বর মাসে বেকারত্বের হারে ৪.৯% পৌঁছায়। [১৭৯] ভার্জিনিয়া অবশ্য মহামারীর কারণে বেকারত্বের সুবিধা সময়মত পর্যালোচনার করার ক্ষেত্রে দেশের মধ্যে সবচেয়ে খারাপ অবস্থানে রয়েছে। [180]
কাটা, অনুলিপি ও প্রতিলেপন
ফ্রেম|কাটা, অনুলিপি ও প্রতিলেপন কম্পিউটার-মানব পারস্পরিক ক্রিয়ায় কাটা ও প্রতিলেপন আর অনুলিপি ও প্রতিলেপন একটি অন্যটির সাথে সম্পর্কিত নির্দেশ যা একটি ব্যবহারকারী ইন্টারফেসের কৌশল লেখা, ডাটা, ফাইল বা বস্তু একজায়গা থেকে অন্য জায়গায় নেয়ার জন্য। সবসময়, ব্যবহারকারীকে লেখা কাটা ও প্রতিলেপন করতে হয়। কাট নির্দেশের মাধ্যমে নির্বাচিত ডাটা আসল জায়গা থেকে মুছে ফেলা হয়, যেখানে কপি নির্দেশের মাধ্যমে শুধুমাত্র অনুরূপ প্রতিলিপি তৈরী করা হয়। দুটো নির্দেশেই নির্বাচিত ডাটাকে ক্লিপবোর্ডে রাখা হয়। ক্লিপবোর্ডে রাখা এই ডাটা পরবর্তীতে পেষ্ট বা প্রতিলেপনের মাধ্যমে প্রয়োজনীয় স্থানে বসানো হয়।
নির্দেশের নামগুলো হল একটি ইন্টারফেসের রূপক যা পাতার নকশা মেনুস্ক্রীপ্টের সম্পাদনার ব্যবহারের বাস্তব নিয়মের উপর ভিত্তি করে তৈরি করা।
এই মিথস্ক্রিয়া কৌশলের চিত্রভিত্তিক ব্যবহারকারী ইন্টারফেসের কৌশলের সাথে নিবিড় সমন্ধ রয়েছে, যা নির্দেশক যন্ত্র ব্যবহার করে যেমন মাউস।
তথ্যের অনুরূপ করার সহজ সক্ষমতার ফলে ব্যবহার এবং প্রাসঙ্গিকতাতেও পরিবর্তন এসেছে। এতে গোপনীয়তার বিষয়টিও ভাবিয়ে তোলার মত কারণ স্পর্ষকাতর তথ্য উন্মুক্ত হবার ঝুঁকি থাকে। বিভিন্ন সংজ্ঞা যেমন ক্লোনিং, কপি ফরওয়ার্ড, ক্যারি ফরওয়ার্ড বা রি-ইউজ এই ধরনের তথ্য প্রচার বা বিতরনকে বুঝিয়ে থাকে বিভিন্ন ডকুমেন্টের মাধ্যমে। এবং এর ফলে প্রশাসনিক কর্তৃপক্ষ দ্বারা তা নিয়ন্ত্রণেরও যোগ্য।
উত্তর কোরিয়ার সার্বজনীন ছুটির দিনসমূহ
এটি হল উত্তর কোরিয়ার একটি সার্বজনীন ছুটির তালিকা। ঐতিহ্যবাহী ছুটি সমূহের তালিকা সম্পর্কে জানতে দেখুন কোরীয় বর্ষপঞ্জী।
ইতিহাস
অতীতে উত্তর কোরিয়া ছুটির দিনগুলোতে সরকার কর্তৃক প্রদত্ত রেশন এর ওপর নির্ভরশীল ছিল। সম্প্রতি বাণিজ্যিকরন এর ফলে মানুষ তাদের অর্থ সংরক্ষণ ও নিত্যপ্রয়োজনীয় দ্রব্য ক্রয় করতে সক্ষম হয়।.
তালিকা
১ম লুনার মাসের ১৫তম দিন
হামদ্
হামদ হল আল্লাহ তাআলার প্রশংসা করে যে কোন ভাষায় গাওয়া সঙ্গীত, গজল বা গান। প্রচলিত রীতিতে এটি অধিকাংশ ক্ষেত্রেই বাদ্যবিহীন হয়ে থাকে। পাশাপাশি অনেক ক্ষেত্রে সীমিত মাত্রার বাদ্যেরও ব্যবহার হয়ে থাকে।
ঙ্গাগ-দ্বাং-ব্লো-ব্জাং-ছোস-ল্দান
ঙ্গাগ-দ্বাং-ব্লো-ব্জাং-ছোস-ল্দান (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু  উপাধিধারী বৌদ্ধ লামা ছিলেন।
প্রথম জীবন
ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ নামক একটি শহরে জন্মগ্রহণ করেন। তার পিতা কেওয়াচাং এহার ছিলেন জাতিতে চৈনিক। তার মাতার নাম ছিল লো-ব্জা-থার-মো-ম্ত্শো । চার বছর বয়স হলে বোদ-পা-ব্লা-র্গান  নামক এক পুরোহিত তার নাম রাখেন দ্গে-'দুন-স্ক্যাব । ত্শুল-খ্রিম্স-র্গ্যা-ম্ত্শো ) নামক দ্গোন-লুং-ব্যাম্স-পা-গ্লিং বৌদ্ধবিহারের  অষ্টম প্রধান এবং চতুর্থ পাঞ্চেন লামা তাকে গ্রাগ্স-পা'-ওদ-জের  নামক প্রথম ল্চাং-স্ক্যা হো-থোগ-থু  উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং  বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান  নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব  নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো, দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে  মহাবিদ্যালয়ে প্রধান ব্লো-ব্জাং-পে-মা , ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান  প্রভৃতি লামারা তার সর্বাপেক্ষা উল্লেখযোগ্য শিক্ষক ছিলেন।
চিং সম্রাটের সঙ্গে সম্পর্ক
১৬৮৭ খ্রিষ্টাব্দে তিনি তার শিক্ষক ঙ্গাগ-দ্বাং-ব্লো-গ্রোস-র্গ্যা-ম্ত্শোর  সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের  প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাকে ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো  উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন।
সুব্রহ্মণ্যম জয়শঙ্কর
সুব্রহ্মণ্যম জয়শঙ্কর (জন্ম: ৯ই জানুয়ারি, ১৯৫৫) একজন ভারতীয় কূটনীতিক এবং রাজনীতিবিদ। তিনি ২০১৯ সালের ৩১শে মে ভারত সরকারের বর্তমান পররাষ্ট্রমন্ত্রী হিসেবে নিযুক্ত হন। তিনি ভারতীয় জনতা পার্টির একজন সদস্য এবং ২০১৯ সালের ৫ই জুলাই থেকে গুজরাত রাজ্যকে প্রতিনিধিত্বকারী রাজ্যসভার একজন সংসদ সদস্য। এর আগে তিনি ২০১৫ সালের জানুয়ারি থেকে ২০১৮ সালের জানুয়ারি পর্যন্ত ভারতের পররাষ্ট্র সচিব হিসেবে দায়িত্ব পালন করেন।
জয়শঙ্কর ১৯৭৭ সালে ভারতীয় পররাষ্ট্র সেবা বিভাগে যোগদান করেন। ৩৮ বছরেরও বেশি সময়ব্যাপী তার কূটনৈতিক কর্মজীবনে তিনি ভারতে এবং বিদেশে সিঙ্গাপুরে হাই কমিশনার হিসেবে (২০০৭-০৯) এবং রাষ্ট্রদূত হিসাবে চেক প্রজাতন্ত্র (২০০১-০৪), চীন (২০০৯-২০১৩) এবং মার্কিন যুক্তরাষ্ট্র (২০১৪-২০১৫) বিভিন্ন পদে দায়িত্ব পালন করেন। ভারত-মার্কিন বেসামরিক পারমাণবিক চুক্তি আলোচনায় জয়শঙ্কর মুখ্য ভূমিকা পালন করেছিলেন।
অবসর গ্রহণের পর জয়শঙ্কর কর্পোরেশনের বৈশ্বিক কর্মকাণ্ডের প্রধান (গ্লোবাল কর্পোরেট অ্যাফেয়ার্সে প্রেসিডেন্ট) হিসেবে টাটা সন্স নামক ব্যবসা প্রতিষ্ঠানে যোগ দেন। ২০১৯ সালে তিনি ভারতের চতুর্থ সর্বোচ্চ বেসামরিক সম্মান পদ্মশ্রীতে ভূষিত হন। ২০১৯ সালের ৩০শে মে তিনি ভারতের প্রধানমন্ত্রী নরেন্দ্র মোদীর দ্বিতীয় মন্ত্রীপরিষদে মন্ত্রী হিসাবে শপথ নেন। তিনি ২০১৯ সালের ৩১ মে মাসে পররাষ্ট্র মন্ত্রী হিসেবে নিযুক্ত হন। তিনিই প্রথম প্রাক্তন পররাষ্ট্র সচিব যিনি মন্ত্রিপরিষদের মন্ত্রী হিসাবে পররাষ্ট্র মন্ত্রণালয়ের প্রধান হন।
নাগপুর এসইসি রেলওয়ে বিভাগ
নাগপুর এসইসি রেলওয়ে বিভাগ হল ভারতীয় রেলওয়ের দক্ষিণ পূর্ব মধ্য রেল এর অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের মহারাষ্ট্র রাজ্যের নাগপুরে অবস্থিত।
বিলাসপুর রেলওয়ে বিভাগ এবং রায়পুর রেলওয়ে বিভাগ হল SECR জোনের অধীনে অন্য দুটি রেলওয়ে বিভাগ যার সদর দপ্তর বিলাসপুরে অবস্থিত।
পারটেক্স গ্রুপ
পটভূমি
পারটেক্স স্টার গ্রুপ বাংলাদেশের অন্যতম বৃহৎ শিল্প প্রতিষ্ঠান। যা ১৯৬২ সালে পারটেক্স নামে যাত্রা শুরু করে। ১৯৮৩ সালে বেসরকারীকরনের মাধ্যমে পারটেক্স স্টার গ্রুপ নামে পরিচালিত হয়ে আসছে। এই গ্রুপের প্রতিষ্ঠাকালীন  কর্নধার জনাব এম এ হাশেম।
শক্তি চট্টোপাধ্যায়
শক্তি চট্টোপাধ্যায় (জন্ম: নভেম্বর ২৫, ১৯৩৩ - মৃত্যু: মার্চ ২৩, ১৯৯৫) ছিলেন ভারতীয় বাঙালি কবি, ঔপন্যাসিক, লেখক ও অনুবাদক, যিনি জীবনানন্দ-উত্তর যুগের বাংলা সাহিত্যের একজন প্রধান আধুনিক কবি হিসেবে বিবেচিত। বিংশ শতাব্দীর শেষ ভাগে তিনি বিশেষভাবে পরিচিত এবং আলোচিত ছিলেন। ষাটের দশকে যে চারজন কবিকে হাংরি আন্দোলনের জনক মনে করা হয় তাদের মধ্যে শক্তি চট্টোপাধ্যায় অন্যতম।
১৯৮২ সালে প্রকাশিত তার যেতে পারি কিন্তু কেন যাবো কাব্যগ্রন্থ ইংরেজি এবং মৈথিলী ভাষায় অনূদিত হয়েছে। ১৯৮৩ সালে কাব্যগ্রন্থের জন্য তিনি সাহিত্য অকাদেমি পুরস্কার লাভ করেন। ১৯৭৪ সালে তিনি পূর্ণেন্দু পত্রী পরিচালিত ছেঁড়া তমসুখ চলচ্চিত্রে অভিনয় করেন।
প্রারম্ভিক জীবন
১৯৪৮ সালে শক্তি কলকাতার বাগবাজারে আসেন এবং মহারাজা কাশিম বাজার পলিটেকনিক বিদ্যালয়ে চতুর্থ শ্রেণিতে ভর্তি হন। সেখানে তিনি বিদ্যালয়ের এক শিক্ষক দ্বারা মার্কসবাদের পরিচিতি লাভ করেন। ১৯৪৯ সালে তিনি প্রগতি লাইব্রেরি প্রতিষ্ঠা করেন এবং "প্রগতি" নামে একটি হাতে-লেখা পত্রিকা প্রকাশ করতে শুরু করেন, যা খুব শীঘ্রই পরবর্তীতে মুদ্রিত রূপ নেয় এবং পুনরায় নাম বদলে "বহ্নিশিখা" রাখা হয়।
১৯৫৬ সালে, শক্তিকে তার মামার বাড়ি ছেড়ে আসতে হয়েছিল এবং তিনি তার মা ও ভাইয়ের সঙ্গে উল্টোডাঙ্গায় একটি বস্তিতে চলে যান। সে সময়ে তিনি সম্পূর্ণরূপে তার ভাইয়ের স্বল্প আয়ের ওপর নির্ভরশীল ছিলেন। দারিদ্রের কারণে শক্তি স্নাতক পাঠ অর্ধসমাপ্ত রেখে প্রেসিডেন্সি কলেজ ত্যাগ করেন এবং সাহিত্যকে জীবিকা করার উদ্দেশ্যে উপন্যাস লেখা আরম্ভ করেন।
কর্মজীবন
শক্তি চট্টোপাধ্যায় বিভিন্ন পেশায় নিয়োজিত থাকলেও কোনো পেশায় দীর্ঘস্থায়ী ছিলেন না। একসময় তিনি দোকানের সহকারী হিসেবে সাক্সবি ফার্মা লিমিটেডে কাজ করেছেন এবং পরে ভবানীপুর টিউটোরিয়াল হোমে (হ্যারিসন রোড শাখায়) শিক্ষকতা করেন। ব্যবসা করার চেষ্টাও করেছিলেন। এবং ব্যর্থ হওয়ার পর একটি মোটর কোম্পানিতে জুনিয়র এক্সিকিউটিভ হিসেবে যোগ দেন। তিনি ১৯৭০ থেকে ১৯৯৪ সাল পর্যন্ত কলকাতার আনন্দবাজার পত্রিকায় কাজ করেছেন।
ব্যক্তিগত জীবন
শক্তি চট্টোপাধ্যায়, মীনাক্ষী চট্টোপাধ্যায়কে বিয়ে করেছিলেন, যিনি একজন ভারতীয় লেখক। ১৯৬৫ সালে আড্ডার মধ্য দিয়ে তাদের প্রথম সাক্ষাত ঘটে। তাদের মেয়ে তিতি চট্টোপাধ্যায়।
প্রারম্ভিক রচনা (১৯৫০-এর দশক-)
মার্চ ১৯৫৬ সালে, শক্তির কবিতা "যম" বুদ্ধদেব বসু প্রকাশিত কবিতা সাহিত্য পত্রিকায় প্রকাশিত হয়। এরপর তিনি কৃত্তিবাস এবং অন্যান্য পত্রিকার জন্য লিখতে শুরু করেন। বুদ্ধদেব বসুও তাকে নবপ্রতিষ্ঠিত যাদবপুর বিশ্ববিদ্যালয়ে তুলনামূলক সাহিত্য কোর্সে যোগ দিতে আমন্ত্রণ জানান। শক্তি কোর্সে যোগদান করলেও সম্পূর্ণ করেন নি। ১৯৫৮ সালে শক্তি সিপিআইয়ের সঙ্গে তার সম্পর্ক বন্ধ করে দেন।
প্রথম উপন্যাস লেখেন কুয়োতলা। কিন্তু কলেজ - জীবনের বন্ধু সমীর রায়চৌধুরীর সঙ্গে তার বনাঞ্চল - কুটির চাইবাসায় আড়াই বছর থাকার সময়ে শক্তি চট্টোপাধ্যায় একজন সফল লিরিকাল কবিতে পরিণত হন। একই দিনে বেশ কয়েকটি কবিতা লিখে ফেলার অভ্যাস গড়ে ফেলেন তিনি। শক্তি নিজের কবিতাকে বলতেন পদ্য। ভারবি প্রকাশনায় কাজ করার সূত্রে তার শ্রেষ্ঠ কবিতার সিরিজ বের হয়। পঞ্চাশের দশকে কবিদের মুখপত্র কৃত্তিবাস পত্রিকার অন্যতম কবি হিসেবে প্রতিষ্ঠিত হন। তার উপন্যাস অবনী বাড়ি আছো?, দাঁড়াবার জায়গা ইত্যাদি প্রকাশিত হয়। রূপচাঁদ পক্ষী ছদ্মনামে অনেক ফিচার লিখেছেন।
হাংরি আন্দোলন
১৯৬১ সালের নভেম্বরে ইশতাহার প্রকাশের মাধ্যমে যে চারজন কবিকে হাংরি আন্দোলন - এর জনক মনে করা হয় তাদের মধ্যে শক্তি চট্টোপাধ্যায় অন্যতম । অন্য তিনজন হলেন সমীর রায়চৌধুরী, দেবী রায় এবং মলয় রায়চৌধুরী। শেষোক্ত তিনজনের সঙ্গে সাহিত্যিক মতান্তরের জন্য ১৯৬৩ সালে তিনি হাংরি আন্দোলন ত্যাগ করে কৃত্তিবাস গোষ্ঠীতে যোগ দেন । তিনি প্রায় ৫০টি হাংরি বুলেটিন প্রকাশ করেছিলেন। পরবর্তীকালে কৃত্তিবাসের কবি সুনীল গঙ্গোপাধ্যায় ও শক্তি চট্টোপাধ্যায়ের নাম সাহিত্যিক মহলে একত্রে উচ্চারিত হতো, যদিও সুনীল গঙ্গোপাধ্যায় হাংরি আন্দোলন এর ঘোর বিরোধী ছিলেন এবং কৃত্তিবাস পত্রিকায় ১৯৬৬ সালে সেই মনোভাব প্রকাশ করে সম্পাদকীয় লিখেছিলেন।
পুরস্কার
১৯৭৫ তিনি আনন্দ পুরস্কার লাভ করেন। ১৯৮৩ সালে, তার যেতে পারি কিন্তু কেন যাবো (১৯৮২) কাব্যগ্রন্থের জন্য তিনি সাহিত্য অকাদেমি পুরস্কার লাভ করেন। এছাড়া তিনি একাধিক পুরস্কারে পেয়েছেন।
ছে সু-বিন
ছে সু-বিন (জন্ম: ১০ জুলাই ১৯৯৪; এছাড়াও বে সু-বিন নামে পরিচিত ) দক্ষিণ কোরীয় এক অভিনেত্রী। তিনি লাভ ইন দ্য মুনলাইট (২০১৬) টেলিভিশন সিরিজে তার ভূমিকার জন্য স্বীকৃতি অর্জন করেছিলেন। এছাড়াও তিনি দ্য রেবেল (২০১৭), স্ট্রংগেস্ট ডেলিভারিম্যান (২০১৭), আই'ম নট আ রোবট (২০১৭-১৮), এবং হয়ার স্টার্স ল্যান্ড (২০১৮) তে শীর্ষ চরিত্রে অভিনয় করেছেন।
পেশা
ছেকে একজন কাস্টিং ডিরেক্টর চিহ্নিত করেছিলেন এবং ২০১৪ সালে মাই ডিক্টেটর চলচ্চিত্রে অভিনয়ের মাধ্যমে আত্মপ্রকাশ করেছিলেন। তাঁর জন্ম নামটি আরও জনপ্রিয় অভিনেতা বা বায়ে সু-বিন (জন্ম: ইউন তায়ে-উক) এর মঞ্চ নামের সাথে মিলে যায় বলে, এই অভিনেত্রীর মঞ্চ নাম দেওয়া হয়েছিল "ছে সু-বিন"। তারপরে তিনি সাপ্তাহিক নাটক হাউস অফ ব্লুবার্ড (২০১৫) এবং যুব সিরিজ চিয়ার আপ! (২০১৫) -তে অভিনয় করেন, যা তাকে সেরা নতুন অভিনেত্রী হিসাবে চতুর্থ এপিএএন স্টার পুরস্কার এবং ২৯তম কেবিএস নাটক পুরস্কার জেতায়।
হলি কলভিন
হলি লুইস কলভিন (জন্ম: ৭ সেপ্টেম্বর ১৯৮৯ চিচেস্টার) একজন ইংরেজ প্রমিলা ক্রিকেটার এবং বর্তমান ইংল্যান্ড জাতীয় নারী ক্রিকেট দলের অন্যতম সদস্য। তিনি বর্তমানে ইংল্যান্ড দলের হয়ে খেলা সর্বকনিষ্ঠ টেস্ট ক্রিকেটার হওয়ার রেকর্ড নিজের ঝুলিতে ভরেছেন।
স্কুল পর্যায়
একজন ডান হাতি ব্যাটসম্যান এবং ধীরগতির বা-হাতি বোলার হিসেবে কলভিন মূলত ওয়েস্টবার্ন হাউস স্কুল, ওয়েস্ট সাসেক্স উপস্থিত হয়েছিলেন এবং মাত্র ৭ বছর বয়স থেকে ১ম একাদশে ১০০এর উপর গড় নিয়ে খেলাধুলা শুরু করেন। ওয়েস্টবুর্ন হাউস এর পরে কলভিন ব্রাইটন কলেজে ছেলেদের দলের মধ্যে খেলার মাধ্যমে ইংল্যান্ড নারীদের অধিনায়ক ক্লেয়ার কনর এর পদাঙ্ক অনুসরণ করেন। ২০০৪ সালে লর্ডস তাভিনার্সে অনূর্ধ্ব-১৫ কাপে ১,০০০ অংশগ্রহণকারী দলের মধ্যে শুধুমাত্র মেয়েদের ভিতরে কলভিন এবং সহকর্মী ব্রাইজটোনিয়ন সারাহ টেলর ছিলেন।
ব্যক্তিগত জীবন
কলভিন, ১০ এ * জিসিএসই, ৩টি এএস লেভেলের পরীক্ষায় এবং ৪ এএস তার এ-লেভেল পরীক্ষায় কৃতিত্ব অর্জন করেন। ২০০৯ সালে তিনি ডরহম বিশ্ববিদ্যালয়ের প্রাকৃতিক বিজ্ঞান বিয়ষে পড়াশুনা শুরু করেন; যেটি ক্রিকেট এক্সেলেন্স ইংল্যান্ডের চারটি বিশ্ববিদ্যালয়ের সেন্টার একটিতে সংযুক্ত করা হয়।
বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ
বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ হচ্ছে বাংলাদেশ সরকারের অথার্য়নে একটি নির্মিতব্য পাবলিক বিশ্ববিদ্যালয়। এটি বাংলাদেশের কিশোরগঞ্জ জেলায় কিশোরগঞ্জ সদর উপজেলার বৌলাই ইউনিয়নে জামতলা ও মইশাখালি অবস্থিত জাতির পিতার নামে একটি পাবলিক বিশ্ববিদ্যালয় স্থাপনে ‘বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ বিল-২০২০' পাস হয়। বুধবার (৯ সেপ্টেম্বর) শিক্ষামন্ত্রী ডা. দীপু মনি সংসদে বিলটি পাসের প্রস্তাব করলে তা কণ্ঠভোটে পাস হয়। এর আগে বিলটির ওপর জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তি করা হয়।
বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ বিল- ২০২০’ এর ৫৫টি ধারা রয়েছে। এর চ্যান্সেলর, ভাইস-চ্যান্সেলর, কোষাধ্যক্ষ নিয়োগসহ সিন্ডিকেট, অ্যাকাডেমিক কাউন্সিল ও অর্থ কমিটির কাজ নিয়ে আইনে উল্লেখ রয়েছে। অন্যান্য বিশ্ববিদ্যালয় আইনের সঙ্গে সামঞ্জস্য রেখে খসড়া আইনটি প্রণয়ন করা হয়েছে।
ইতিহাস
রাষ্ট্রপতি আবদুল হামিদের আগ্রহে ও উদ্যোগে এই বিশ্ববিদ্যালয়টি প্রতিষ্ঠিত হয়। কিশোরগঞ্জ সদর উপজেলায় অবস্থিত বৌলাই ইউনিয়নে এটি স্থাপন করা হবে। ২০২০ সালের ২৪ শে ফেব্রুয়ারি মন্ত্রিসভায় বিশ্ববিদ্যালয় প্রতিষ্ঠার অনুমোদন দেয় ।
উপাচার্যের তালিকা
নিম্নোক্ত ব্যক্তিবর্গ বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ -এর উপাচার্য হিসেবে দায়িত্ব পালন করেন-
হেয়ার স্কুল
হেয়ার স্কুল ভারতের পশ্চিমবঙ্গ রাজ্যের কলকাতা শহরে অবস্থিত একটি বিদ্যালয়। এটি কলকাতার প্রাচীনতম বিদ্যালয়গুলির অন্যতম। স্কুলটি বর্তমানে মাধ্যমিক ও পশ্চিমবঙ্গ উচ্চ মাধ্যমিক শিক্ষা পর্ষদের অধীনে প্রথম হতে দ্বাদশ শ্রেণী পর্যন্ত শিক্ষা প্রদান করে থাকে। শিক্ষাব্রতী ডেভিড হেয়ার রাজা রামমোহন রায় এর সহযোগিতায় ঊনবিংশ শতকে এই স্কুলটি প্রতিষ্ঠা করেন। কত সালে এটি স্থাপিত হয়, তা নিয়ে বিতর্ক আছে, তবে স্কুলের বরাত অনুসারে এটি ১৮১৮ সালে স্থাপিত হয়। ব্রিটিশ শাসনামলে ভারতবর্ষে পশ্চিমী শিক্ষা ব্যবস্থার প্রচলনে স্কুলটি যথেষ্ট ভূমিকা রেখেছে।
ইতিহাস
কলকাতা স্কুল বুক সোসাইটি (Calcutta School Book Society) এবং হিন্দু কলেজ (যা পরে প্রেসিডেন্সী কলেজ হয়) প্রতিষ্ঠা করার পর ডেভিড হেয়ার কলেজটির ঠিক বিপরীতে এই স্কুলটি প্রতিষ্ঠা করেন। স্কুলটির নাম অরপুলি পাঠশালা ও কলুটোলা ব্রাঞ্চ স্কুল থেকে পরে ১৮৬৭ সালে পিয়ারীমোহন বন্দোপাধ্যায়ের সময়ে বদলে নাম রাখা হয় হেয়ার স্কুল।
চত্বর
থাম্ব|হেয়ার স্কুলের অভ্যন্তর
এই হেয়ার স্কুল ও প্রেসিডেন্সি বিশ্ববিদ্যালয়ে র মিলিত চৌহদ্দীর মধ্যে আছে কলকাতার বৃহত্তম স্কুল চত্বর। সাদা ভিক্টোরিয়ান স্থাপত্যের বিদ্যালয় ছাদ খুব উঁচু। জানালার বদলে খালি বড় বড় দরজা ও চওড়া অলিন্দ আছে। শুরুর দুটি তলার উপর ঐতিহ্যময় প্রাচীন স্থাপত্যটির সঙ্গে সমঞ্জস্য রেখে একটি তৃতীয় তলা বানানো হয়। এরো পরে একটি ছোট আধুনিক স্থাপত্যের আরেকটি ভবন যোগ করা হয় যা নিয়ে ছাত্র মহলে অসন্তোষ ছিল। পূর্বে স্কুলছাত্রদের দুটি খেলার মাঠ ছিল পরে একটি প্রেসিডেন্সী কলেজের কাছে হস্তান্তরিত হয়।
ছাত্রবৃন্দ
২০০৬ সালে স্কুলটিতে প্রায় ১০০০ ছাত্র ভর্তি ছিল।
স্কুল পোশাক
সাদা জামা ও কালো হাফ বা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে কালো সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।
প্রখ্যাত ছাত্র
এখানকার বিখ্যাত ছাত্রদের মধ্যে রয়েছেন -
একচারী রেলওয়ে স্টেশন
একছড়ি রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের ভাগলপুর জেলার একছড়িতে জাতীয় মহাসড়ক ৮০ এর পাশে অবস্থিত।
এল. কে. সিদ্দিকী
আবুল হাসনাত লুৎফুল কবির সিদ্দিকী (১৫ এপ্রিল ১৯৩৯ - ১ আগস্ট ২০১৪) ছিলেন বাংলাদেশের একজন খ্যাতনামা রাজনীতিবিদ ও প্রকৌশলী। সাধারণ্যে তিনি ''এল. কে. সিদ্দিকী'' নামেই অধিক পরিচিত ছিলেন। চট্টগ্রাম-২ থেকে তিনি ৪ বার নির্বাচিত সংসদ সদস্য। তিনি বাংলাদেশের জাতীয় সংসদের ৭ম ডেপুটি স্পিকার হিসেবে দায়িত্ব পালন করেন।
জন্ম ও পারিবারিক পরিচিতি
এল. কে. সিদ্দিকী ১৯৩৯ সালের ১৫ এপ্রিল চট্টগ্রামের সীতাকুণ্ড উপজেলার দক্ষিণ রহমতনগর গ্রামে জন্মগ্রহণ করেন। তার পিতার নাম আবুল মনসুর লুৎফে আহমেদ সিদ্দিকী। তার স্ত্রীর নাম মাহমুদা সিদ্দিকী; তাদের তিন ছেলে ও এক মেয়ে। তার ভাই এ.ওয়াই.বি আই সিদ্দিকী যিনি সাবেক কূটনীতিক, সাবেক সচিব ও বাংলাদেশ পুলিশের ১৬তম পুলিশ পরিদর্শক।
শিক্ষাজীবন
সিদ্দিকী ১৯৫৪ সালে সীতাকুণ্ড আদর্শ উচ্চ বিদ্যালয় থেকে প্রথম বিভাগে মেট্রিক পাশ করেন। তিনি ১৯৬১ সালে ঢাকার আহসান উল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারি -এ স্নাতক ডিগ্রি লাভ করেন।
রাজনৈতিক জীবন
তিনি দ্বিতীয়, পঞ্চম, ষষ্ঠ ও অষ্টম জাতীয় সংসদ নির্বাচনে চট্টগ্রাম-২ থেকে সাংসদ নির্বাচিত হন এবং ১৯৮১-৮২ সালে বিদ্যুৎ, পানিসম্পদ উন্নয়ন ও বন্যা নিয়ন্ত্রণ মন্ত্রণালয়ের প্রতিমন্ত্রী ও ২০০১ সালে পানিসম্পদমন্ত্রীর দায়িত্ব পালনের পাশাপাশি ১৯৯৬ সালের ১৫ ফেব্রুয়ারির নির্বাচনের পর গঠিত সংসদে ডেপুটি স্পিকারের দায়িত্ব পালন করেন।
মৃত্যু
তিনি ৭৫ বছর বয়সে ২০১৪ সালের ১ আগস্ট বেলা পৌনে ১১টার দিকে সিঙ্গাপুরের মাউন্ট এলিজাবেথ হাসপাতালে চিকিত্সাধীন অবস্থায় মারা যান।
উৎপলকুমার বসু
উৎপলকুমার বসু (৩ আগস্ট ১৯৩৯ - ৩ অক্টোবর ২০১৫) বাংলা সাহিত্যে হাংরি আন্দোলন-এর একজন খ্যাতনামা কবি । ১৯৬০ পর্যন্ত তিনি কৃত্তিবাস গোষ্ঠীর কবি হিসাবে পরিচিত ছিলেন ।
হাংরি আন্দোলন
সমীর রায়চৌধুরীর কলেজ - জীবনের বন্ধু উৎপল ১৯৬১ সালে হাংরি আন্দোলন এর সূত্রপাত ঘটতেই তাতে যোগ দেন, এবং তার কবিতা রচনার ধারায় বাঁকবদল ঘটে । হাংরি আন্দোলন এর কারণে ১৯৬৪ সালে তার বিরুদ্ধেও গ্রেপতারি পরোয়ানা জারি হয়েছিল । সেকারণে তিনি যোগমায়া দেবী কলেজের অধ্যাপনা থেকে বরখাস্ত হন । ১৯৬৫ সালে অভিমানাহত উৎপল লন্ডনে গিয়ে বসবাস আরম্ভ করেন । সেখানে তিনি শিক্ষকতা করতেন । লন্ডনে বসবাসকালে তিনি বিবাহ করেন এবং কবিতা লেখা থেকে সাময়িক বিরতি নেন ।
সাহিত্যধারা
দুই দশক পর কলকাতায় ফিরে উৎপলকুমার বসু পুনরায় কবিতা লেখা আরম্ভ করেন । তার সমসাময়িক, এমনকি তরুণতর কবিদের তুলনায় তার কবিতা ছিল সম্পূর্ণ নূতন ।নিরাসক্ত ও নির্লিপ্তভাবে বস্তুস্বভাবের যথাযথ বর্ণনা তার কবিতার মুখ্য বৈশিষ্ট্য । বস্তুর অভ্যন্তর সত্যের অভিমুখে কবিতাকে চালনা করেছেন উৎপল । তার চারপাশে ছড়িয়ে থাকা জীবন প্রকৃতি কোনো রহস্যভূমি রচনা না করেই তার কবিতে মেলে ধরে বর্তমান সমাজবাস্তবতা । উৎপলকুমার বসু বহুলব্যবহৃত শব্দগুলোকে কবিতার শরীরে এমনভাবে স্হাপন করেছেন যে তার ফলে তৈরি হয়েছে বাক্যের নূতন মাত্রা । অনেকে অবশ্য বলেন তার কবিতা 'আকারসর্বস্ব'।
জেমস ক্রোনিন
জেমস ওয়াটসন ক্রোনিন (২৯শে সেপ্টেম্বর, ১৯৩১ - ২৫ আগস্ট, ২০১৬ ) একজন মার্কিন নিউক্লীয় পদার্থবিজ্ঞানী। তার জন্ম ইলিনয়ের শিকাগো শহরে। ক্রোনিন ১৯৮০ সালে সহ গবেষক ভ্যাল লজ্‌স্‌ডন ফিচের সাথে যৌথভাবে পদার্থবিজ্ঞানে নোবেল পুরস্কার লাভ করেন। পুরস্কার প্রাপ্তির কারণ ১৯৬৪ সালের একটি পরীক্ষণমূলক আবিষ্কার। তাদের সে পরীক্ষার মাধ্যমে প্রমাণিত হয়েছিল, নির্দিষ্ট কিছু অতিপারমনবিক বিক্রিয়া মৌলিক প্রতিসাম্য নীতি লঙ্ঘন করে। আরো পরিষ্কার করে বললে, কেওন ক্ষয় বিষয়ক পরীক্ষণের মাধ্যমে তারা দেখিয়েছিলেন, একটি বিক্রিয়াকে উল্টোদিকে পরিচালিত করলে তারা মূল বিক্রিয়ার পথ যে হুবহু অনুসরণ করে কেবল তা-ই নয়, অতিপারমানবিক কণাগুলোর এ ধরনের মিথস্ক্রিয়া সময় নিরপেক্ষও বটে। এই প্রমাণের কারণেই সিপি লঙ্ঘন আবিষ্কৃত হয়।
বর্তমান রাষ্ট্রপ্রধান ও সরকারপ্রধানদের তালিকা
এ তালিকায় বর্তমান রাষ্ট্রপ্রধান ও সরকারপ্রধানদের তালিকা দেখানো হলো। তন্মধ্যে রাষ্ট্রপ্রধান ও সরকারপ্রধান সংসদীয় শাসন ব্যবস্থায় ভিন্ন। প্রায়শই রাষ্ট্রপতিশাসিত সরকার ব্যবস্থায় একজন নেতাই উভয় দায়িত্বে থাকেন। কিছু দেশে আধা-রাষ্ট্রপতিশাসিত সরকার ব্যবস্থা রয়েছে। সেখানে রাষ্ট্রপ্রধানের ভূমিকা সরকারপ্রধান ও রাষ্ট্রপ্রধান - উভয়ের দ্বারাই নির্ধারিত হয়। এ তালিকায় সদ্য নির্বাচিত বা সম্ভাব্য কার্যকালীন তারিখে নিযুক্ত সরকারকেও যুক্ত করা হয়েছে।
উইলিয়াম সিংগী
উইলিয়াম এন্থনি "উইলিয়াম" সিংগী (জন্ম ২ জুলাই ১৯৯২) একজন গায়ক, গীতিকার এবং প্রযোজক। তিনি ইউটিউব এবং ফেইসবুক এ তার অনলাইন ভিডিওর জন্য সবচেয়ে বেশি বিখ্যাত। সিংগী তার সঙ্গীতের কর্মজীবন শুরু করেন, দ্য কালেক্টিভ, নামক একটি অস্ট্রেলিয়ান ছেলে ব্যান্ডদল  এর একজন সদস্য হিসেবে, যেটি গঠন করা হয় ২০১২ সালে, দ্য এক্স ফ্যাক্টর অস্ট্রেলিয়াএর ৪র্থ সিজন চলাকালে। এবং তারা প্রতিযোগিতাটিতে সেরা তৃতীয় হয়ে শেষ করেছিলেন। দ্য কালেক্টিভ পরবর্তীকালে রেকর্ড লেবেল, সনি মিউজিক অস্ট্রেলিয়ার সাথে চুক্তিবদ্ধ হয়, এবং ৭টি একক আর একটি নিজেস্ব নামের অ্যালবাম প্রকাশ করে। ২০১৫ সালে সিংগী ব্যান্ডটি ত্যাগ করার পর ব্যান্ডদলটির সদস্যরা ব্যান্ডটি ভেঙে দেয়। ২০২৪ এবং ২০১৫ সালে, সিংগী তার নিজ শয়নকক্ষে প্রচুর আর এন্ড বি, পপ, হিপহপ এবং র‍্যাপ কভার রেকর্ড করেন। এক বছরেরও কম সময়ের মধ্যে, তিনি ফেইসবুক এ ২ মিলিয়নের বেশি ভক্ত পেয়েজান, এবং স্পোটিফাইতে ২০ মিলিয়ন স্পোটিফাই স্ট্রিমের কারণে, সেখানে সবার উপরে স্থান পেয়ে যান, আর ইউটিউবে তিনি এক মিলিয়ন সংযুক্তকারী সহ তার সব ভিডিওগুলো সর্বমোট ১০০ মিলিয়ন দেখা হয়।
প্রাথমিক জীবন
সিংগী জন্ম এবং প্রতিপালিত হন অস্ট্রেলিয়ার ফরেষ্টভ্যালিতে, ওরফে 'ফোরি', যেটি উওর সিডনীর একটি শহরতলী ছিল। তিনি মাওরি অস্ট্রেলিয়ানদের বংশধর। তার বাবা থেকে আকর্ষিত হয়ে অনুপ্রেরণা গ্রহণ করে, উইলিয়াম একজন শিশু হিসেবে গান রেকর্ড করতে শুরু করেন, যিনি নিউজিল্যান্ড থেকে আগত একজন গায়ক এবং গীতিকার ছিলেন। তিনি নিউ সাউথ ওয়েল্স এর ব্রুকভেল শহরতলীর সেন্ট অগুস্টাইন কলেজ এর একজন ছাত্র ছিলেন। এবং ডি হোয়াই শহরতলীর কমন ওয়েল্থ ব্যাংক এ গ্রাহক প্রতিনিধি হিসাবে কাজ করতেন।
কর্মজীবন
২০১১ সালে, সিংগী সঙ্গীত প্রতিযোগিতামূলক অনুষ্ঠান "দ্য এক্স ফ্যাক্টর" এর সিজন তিনে পরীক্ষা দেন, এবং বুটকেম্প এর শেষ পর্যায় পযন্ত চলে যান। ২০১২ সালে, তিনি আবারো ৪র্থ সিজনে জাষ্টিন বিবারের "ওয়ান লেস লোনলি গার্ল" (যেটিতে র‍্যাপের কথা গুলো সিংগীর নিজেরই রচনা করা) গানটির দ্বারা পরীক্ষা দেন এবং বিচারকগণ থেকে তুলনামূলক ইতিবাচক মন্তব্য পান। তিনি সুপার বুটকেম্প পর্যায়ে উন্নিত হন।
কনসার্ট সফর সমূহ
২০১৬ সালের জানুয়ারীতে, সিংগী সমগ্র অস্ট্রেলিয়া, এশিয়া, মাার্কিন যুক্তরাষ্ট্র এবং ইউরোপ জুরে ''দ্য ইনট্রুডাকশন ট্যুর" চালু করেন। ২০১৭ সালের ফেব্রুয়ারি, মার্চ এবং এপ্রিল মাসে, উইল মার্কিন যুক্তরাষ্ট্রে "চেন্জেস ট্যুর" এ গায়ক এলেক্স আইওনোর সাথে সফর করেন।
ডারবান
ডারবান (eThekwini)  হল দক্ষিণ আফ্রিকার কোয়াজুলু নাটাল প্রদেশের বৃহত্তম, এবং দক্ষিণ আফ্রিকার তৃতীয় জনবহুল শহর (জোহানেসবার্গ ও কেপ টাউন এর পর)। এ ছাড়াও ডারবান দক্ষিণ আফ্রিকার দ্বিতীয় বৃহত্তম উত্‍পাদন কেন্দ্র (জোহানেসবার্গের পর)। এই শহরটি দক্ষিণ আফ্রিকা দেশের পূর্ব উপকূলে অবস্থিত দেশের ব্যস্ততম সমুদ্রবন্দর। মনোরম জলবায়ু এবং দীর্ঘ সমুদ্রসৈকত থাকার জন্য শহরটি পর্যটনকেন্দ্র হিসেবেও জনপ্রিয়। প্রায় ৩৪.৪ লক্ষ অধিবাসী সমন্বিত এই শহরটি আংশিকভাবে এ-থেকোয়িনী  পৌরনিগমের অন্তর্ভুক্ত। ২০১৫ র মে মাসে একে দোহা, হাভানা, প্রভৃতি শহরের সাথে সাথে নুতন সপ্তম আশ্চর্য নগরীর তালিকাভুক্ত করা হয়েছে।
জনসংখ্যা
২০০১ থেকে ২০১১ সালের মধ্যে ডারবান এবং উত্তর ডারবান, দক্ষিণ ডারবান এবং বেরিয়ারের মতো শহরতলিগুলোর জনসংখ্যা ১০.৯% বৃদ্ধি পেয়ে ৫৩৬,৬৪৪ থেকে ৫৯৫,০৬১ এ উন্নীত হয়েছে। অন্যান্য বর্ণ গোষ্ঠীর লোকসংখ্যা কমে যাওয়ার সাথে সাথে কালো আফ্রিকানদের সংখ্যা তুলনামুলকভাবে বেড়েছে। কালো আফ্রিকানরা ৩৪.৯% থেকে বেড়ে ৫১.১% এ পৌঁছেছে। ভারতীয় বা এশীয়রা ২৭.৩% থেকে কমে ২৪.০% এ দাঁড়িয়েছে। শ্বেতাঙ্গরা ২৫.৫% থেকে ১৫.৩% এ নেমেছে। কালার্ডসরা ১০.২৬% থেকে কমে ৮.৫৯% এ দাঁড়িয়েছে। ২০১১ সালের আদমশুমারিতে ০.৯৩% এর মত একটি নতুন জাতিগোষ্ঠী অন্তর্ভুক্ত হয়েছিল। শহরের জনসংখ্যার উপাত্তগুলি ইঙ্গিত দেয় যে জনসংখ্যার ৬৮% কর্মক্ষম বয়সের এবং ডারবানের ৩৮% মানুষ ১৯ বছর বয়সের নিচের বয়সি।
বছরে সর্বাধিকসংখ্যক ডলার মিলিয়নেয়ার যুক্ত হওয়া দক্ষিণ আফ্রিকার যে কোনও শহরে মধ্যে এটি প্রথম শহর, সেখানে ২০১৪ সালে ২০০ থেকে ২০০০ এ পৌছেছে।
বিমান পরিবহন
কিং শাকা আন্তর্জাতিক বিমানবন্দর আভ্যন্তরীণ ও আন্তর্জাতিক উভয় গন্তব্যগুলিকে পরিষেবা প্রদান করে। আভ্যন্তরীণ সকল গন্তব্যের পাশাপাশি আটটি আন্তর্জাতিক গন্তব্যস্থলে পরিসেবা প্রদান করে। আন্তর্জাতিক গন্তব্যগুলি হল - লন্ডন হিথ্রো, দুবাই, ইস্তাম্বুল, দোহা, মরিশাস, লুসাকা, উইন্ডহুক এবং গাবোরোন। বিমানবন্দরের অবস্থান ডারবান, জোহানেসবার্গ এবং কেপ টাউনের মধ্যে একটি স্বর্ণ ত্রিভুজ গঠন করেছে, যা দক্ষিণ আফ্রিকার এই তিনটি প্রধান শহরগুলির মধ্যে সুবিধাজনক ভ্রমণ এবং বাণিজ্যের জন্য গুরুত্বপূর্ণ। ২০১০ সালের মে মাসে বিমানবন্দরটি চালু করা হয়েছিল। কিং শাকা আন্তর্জাতিক বিমানবন্দর ২০১৮/২০১৯ সালে ৫.৯৯ মিলিয়ন যাত্রী পরিচালনা করেছে, যা ২০১৭/২০১৮ সালের থেকে ৬.৬% বৃদ্ধি পেয়েছে। কিং শাকা আন্তর্জাতিক বিমানবন্দরটি মধ্য ডার্বান থেকে প্রায় ৩৬ কিলোমিটার (২২ মাইল) উত্তরে লা মার্সিতে নির্মিত হয়েছিল। ২০১০ সালে ১ মে থেকে ডারবান আন্তর্জাতিক বিমানবন্দরে সমস্ত কার্যক্রম কিং শাকা আন্তর্জাতিক বিমানবন্দরে স্থানান্তর করা হয়েছে।
রিকশা
যদিও রিকশাগুলি ১৯০০- এর দশকের গোড়ার দিক থেকেই পরিবহনের একটি মাধ্যম হয়ে দাঁড়িয়েছিল, তারা অন্যান্য ধরনের মোটরচালিত পরিবহন দ্বারা বাস্তুচ্যুত হয়েছে এবং এখন ২৫টি বা তার বেশি রিকশার বেশিরভাগ পর্যটকদের চলাচলের বা বিনোদন দেওয়ার জন্য সরবরাহ করা হয়।
জেসি পোমেরোয়
থাম্ব|জেসি পোমেরোয় সি হার্ডিং পোমেরোয় (নভেম্বর ২৯, ১৮৫৯ - সেপ্টেম্বর ২৯, ১৯৩২) একজন দোষী সাব্যস্ত আমেরিকান খুনি এবং ম্যাসাচুসেটস কমনওয়েলথের ইতিহাসে সর্বকনিষ্ঠ ব্যক্তি যিনি প্রথম ডিগ্রিতে হত্যার দায়ে দোষী সাব্যস্ত হন। ১৮৭৪ সালের ডিসেম্বরে সাফোক কাউন্টির সুপ্রিম জুডিশিয়াল কোর্টে অনুষ্ঠিত জুরি বিচারের মাধ্যমে তাকে দোষী সাব্যস্ত করা হয়।
পটভূমি
জেসি হার্ডিং পোমেরোয় ম্যাসাচুসেটসের চার্লসটাউনে টমাস জে পোমেরোয় এবং রুথ অ্যান স্নোম্যানের ঘরে জন্মগ্রহণ করেন। তিনি দুই সন্তানের মধ্যে দ্বিতীয় ছিলেন; তার ভাই চার্লস জেফারসন পোমেরোয় দুই বছরের বড় ছিলেন। টমাস জে পোমেরোয় (১৮৩৫-১৮৯৮) মার্কিন গৃহযুদ্ধের একজন অভিজ্ঞ ব্যক্তি ছিলেন।
১৮৭১-১৮৭২ সালে নথিভূক্ত আক্রমণ
১৮৭১-১৮৭২ সাল পর্যন্ত বেশ কিছু অল্পবয়স্ক ছেলে পৃথকভাবে প্রত্যন্ত অঞ্চলে প্রলুব্ধ হয় এবং সামান্য বড় একটি ছেলে তাদের আক্রমণ করে বলে খবর পাওয়া যায়। তবে, কাউকে কখনও গ্রেপ্তার করা হয়নি। আততায়ীর দ্বারা ব্যবহৃত চরম পরিমাণ বর্বরতার কারণে এই আক্রমণগুলি লক্ষণীয় ছিল। তরুণ ছেলেদের একটি মুষ্টি এবং একটি বেল্ট দিয়ে এবং অন্তত দুটি হামলায় একটি ছুরি দিয়ে পিটিয়েছিল। কিছু ছেলেকে শারীরিকভাবে স্থায়ীভাবে ক্ষতবিক্ষত করা হয়েছিল।
অপরাধ
১৮৭৪ সালের ফেব্রুয়ারি মাসে, ১৪ বছর বয়সে, পোমেরোয়কে দক্ষিণ বোস্টনে তার মা ও ভাইয়ের কাছে প্যারোলে ফিরিয়ে দেওয়া হয়। তার মা তার নিজের পোশাক তৈরির দোকান চালাতেন এবং তার ভাই চার্লস সংবাদপত্র বিক্রি করেছিলেন।
১৮৭৪ সালের মার্চ মাসে দক্ষিণ বস্টনের কেটি কুরান নামে দশ বছরের একটি মেয়ে নিখোঁজ হয়। ১৮৭৪ সালের ২২ শে এপ্রিল ডরচেস্টার উপসাগরের জলাভূমিতে চার বছর বয়সী হোরেস মিলিনের ক্ষতবিক্ষত লাশ পাওয়া যায়। তৎক্ষণাৎ, পুলিশ গোয়েন্দারা পোমেরোয়কে খুঁজে বের করে, যদিও তাকে এই অপরাধে জড়িত করার প্রমাণের অভাব ছিল। কেটি কুরানের মৃতদেহ পরে পাওয়া যায়, পোমেরোর মায়ের পোশাকের দোকানের বেসমেন্টে। তার দেহাবশেষ তাড়াহুড়ো করে এবং অযত্নে একটি ছাইস্তূপে লুকিয়ে রাখা হয়েছিল।
দি ইকোনমিস্ট
দি ইকোনমিস্ট (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে দি ইকোনমিস্ট নিউজপেপার লিমিটেড। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।
ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।
দি ইকোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষ এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই দি ইকোনোমিস্ট প্রকাশিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।
বিবাচন
অন্যান্য প্রকাশনার মতো দি ইকোনমিস্ট-ও ভারতীয় শুল্ক কর্তৃপক্ষ দ্বারা বিবাচিত হয়, যখন সেটিতে কাশ্মীরের একটি বির্তকিত মানচিত্র প্রকাশ পায়।
আলী আশরাফ (কুমিল্লার রাজনীতিবিদ)
প্রাথমিক জীবন
আলী আশরাফ ১৭ নভেম্বর ১৯৪৭ সালে কুমিল্লার চান্দিনার গল্লাই গ্রামের মুন্সি বাড়িতে জন্মগ্রহণ করেন। তার পিতা মো. ইসমাইল হোসেন। তার ৪ মেয়ে ও একমাত্র ছেলে এফবিসিসিআই পরিচালক ও চান্দিনা উপজেলা আওয়ামী লীগ সভাপতি মুনতাকিম আশরাফ টিটু।
তিনি কুমিল্লা ভিক্টোরিয়া সরকারি কলেজে অধ্যয়ন করে ঢাকা বিশ্ববিদ্যালয় থেকে বিএ এবং অর্থনীতিতে এমএ পাশ করেন।
রাজনৈতিক জীবন
আলী আশরাফ ১৯৬২ সালে কুমিল্লা ভিক্টোরিয়া সরকারি কলেজে অধ্যয়নরত অবস্থায় বাংলাদেশ ছাত্র লীগে যোগদান করে রাজনীতিতে পা রাখেন। তিনি বাংলাদেশ আওয়ামী লীগের কেন্দ্রীয় অর্থ ও পরিকল্পনা সম্পাদক ও কুমিল্লা উত্তর জেলা আওয়ামী লীগের সভাপতি প্রতিষ্ঠাতা সভাপতি ছিলেন।
১৯৭০ সালের পাকিস্থান জাতীয় পরিষদ নির্বাচনে তিনি স্বতন্ত্র প্রার্থী হয়ে পরাজিত হয়েছিলেন। ১৯৭১ সালে মুজিবনগর সরকারের পররাষ্ট্র মন্ত্রণালয়ের পরিচালক ছিলেন।